ประกาศคณะกรรมการจัดรูปที่ดินเพื่อพัฒนาพื้นที่ส่วนจังหวัดพะเยา เรื่อง แก้ไขประกาศคณะกรรมการจัดรูปที่ดินเพื่อพัฒนาพื้นที่จังหวัดพะเยา 1/2556

ประกาศคณะกรรมการจัดรูปที่ดินเพื่อพัฒนาพื้นที่ส่วนจังหวัดพะเยา
ประกาศคณะกรรมการจัดรูปที่ดินเพื่อพัฒนาพื้นที่ส่วนจังหวัดพะเยา
เรื่อง
แก้ไขประกาศคณะกรรมการจัดรูปที่ดินเพื่อพัฒนาพื้นที่จังหวัดพะเยา ๑/๒๕๕๖[๑]
 

ตามที่ได้ประกาศคณะกรรมการจัดรูปที่ดินเพื่อพัฒนาพื้นที่จังหวัดพะเยา
๑/๒๕๕๖ เรื่อง
การให้ความเห็นชอบโครงการจัดรูปที่ดินเพื่อพัฒนาพื้นที่จังหวัดพะเยา
และเทศบาลตำบลท่าวังทอง อำเภอเมือง จังหวัดพะเยา เมื่อวันที่ ๓๐ กรกฎาคม
๒๕๕๖ นั้น เนื่องจากมีผู้ขอถอนตัวออกจากโครงการจำนวน ๑ ราย
กรมโยธาธิการและผังเมือง ร่วมกับเทศบาลเมืองพะเยา และเทศบาลตำบลท่าวังทอง
จึงเสนอขอเปลี่ยนแปลงรายการ (พื้นที่ดำเนินการ) อาศัยอำนาจตามมาตรา ๔๙ แห่งพระราชบัญญัติจัดรูปที่ดินเพื่อพัฒนาพื้นที่
พ.ศ. ๒๕๔๗ กำหนดว่า
ถ้าผู้ดำเนินโครงการจัดรูปที่ดินประสงค์จะแก้ไขเปลี่ยนแปลงรายการในโครงการ
หรือวิธีการดำเนินโครงการจัดรูปที่ดินที่ได้รับความเห็นชอบแล้วให้ยื่นคำขอพร้อมทั้งแผนผังหรือวิธีการที่จะแก้ไขหรือเปลี่ยนแปลงต่อคณะกรรมการจัดรูปที่ดินเพื่อพัฒนาพื้นที่ส่วนจังหวัดเพื่อพิจารณาเห็นชอบ

ทั้งนี้ กรมโยธาธิการและผังเมือง
ร่วมกับเทศบาลเมืองพะเยาและเทศบาลตำบลท่าวังทองจึงขอเสนอเปลี่ยนแปลงรายการ
(พื้นที่ดำเนินการ) และเปลี่ยนแปลงแนวเขตต่อคณะกรรมการจัดรูปที่ดินเพื่อพัฒนาพื้นที่จังหวัดพะเยา
เพื่อพิจารณาปรับลดขนาดพื้นที่
ตามแผนที่แสดงเขตโครงการจัดรูปที่ดินเพื่อพัฒนาพื้นที่จังหวัดพะเยา ท้ายประกาศนี้

คณะกรรมการจัดรูปที่ดินเพื่อพัฒนาพื้นที่จังหวัดพะเยา
ได้พิจารณาและมีมติเห็นชอบโครงการจัดรูปที่ดินเพื่อพัฒนาพื้นที่จังหวัดพะเยา
บริเวณระหว่างทางหลวงแผ่นดินหมายเลข ๑ พหลโยธิน (สายใหม่) และทางหลวงแผ่นดินหมายเลข
๑ พหลโยธิน (สายเก่า) บริเวณเทศบาลเมืองพะเยาและเทศบาลตำบลท่าวังทอง
อำเภอเมืองพะเยา จังหวัดพะเยา แล้ว เมื่อวันที่ ๖ พฤษภาคม ๒๕๕๗


ประกาศ
ณ วันที่ ๒๒ กรกฎาคม พ.ศ. ๒๕๕๗
ชูชาติ
กีฬาแปง
ผู้ว่าราชการจังหวัดพะเยา
ประธานกรรมการจัดรูปที่ดินเพื่อพัฒนาพื้นที่ส่วนจังหวัดพะเยา
[เอกสารแนบท้าย]

๑. แผนผังแสดงบริเวณพื้นที่โครงการจัดรูปที่ดินเพื่อพัฒนาพื้นที่จังหวัดพะเยา
๒. การแก้ไขเปลี่ยนแปลงรายละเอียดในโครงการจัดรูปที่ดินเพื่อพัฒนาพื้นที่จังหวัดพะเยา
การแก้ไขเปลี่ยนแปลงขนาดและขอบเขตโครงการ

(ดูข้อมูลจากภาพกฎหมาย)






ปริยานุช/ผู้จัดทำ
๑๐ กันยายน
๒๕๕๗

ภีราพร/ผู้ตรวจ
๑๓ ตุลาคม ๒๕๕๗




















[๑] ราชกิจจานุเบกษา
เล่ม ๑๓๑/ตอนที่ ๘๙ ง/หน้า ๒๖๘/๒๘ สิงหาคม ๒๕๕๗